সরেজমিনে ঘুরে ভুক্তভোগীদের সাথে কথা বলে এবং থানায় দেয়া লিখিত অভিযোগ সূত্রে জানা গেছে, উপজেলার শাখারীকাঠী ইউনিয়নের হোগলাবুনিয়া গ্রামের অধিকাংশ সংখ্যালঘুরা তাদের ভিটেমাটি বিক্রি করে ভারতে চলে গেলেও মৃত পতিতবালা চক্রবর্তীর স্ত্রী আকুল বালা চক্রবর্তী ও মৃত মুকুন্দ সমদ্দারের পুত্র অমল সমদ্দার তাদের পরিবার নিয়ে যুগ যুগ ধরে ওই গ্রামে তাদের রেকর্ডীয় ভূমি বসবাস করে আসছে। এক পর্যায়ে তাদের রেকর্ডীয় প্রায় ৫ একর সম্পত্তি ভিপি তালিকাভূক্ত হওয়ায় তারা ওই সম্পত্তি ভিপি থেকে অবমুক্ত করার জন্য আদালতে পিটিশন মামলা নং-৯৩৮/১৩ এবং ৪৫২/১৩ দায়ের করলে কিছু সম্পত্তি ভিপি অবমুক্ত হয়েছে। অবশিষ্ট সম্পত্তি অবমুক্ত করার মামলা চলমান রয়েছে।